תוכלו למנוע מאקנה מלהחמיר על ידי רחצת פניכם פעמיים ביום במים חמימים וסבון עדין. דבר זה יסייע להסיר תאי עור מתים ושומן מיותר הסותם את הנקבוביות. הימנעו משפשוף חזק, סבונים חזקים או חומרים מבוססי-אלכוהול. אלה עלולים לגרות את האקנה ולהחמיר אותה. אם שיערכם שמן, נסו לשטוף אותו כל יום.
נסו להימנע ממגע עם שומן, כגון עבודה עם מזון מטוגן. כמו כן התרחקו ממוצרי קוסמטיקה וטיפוח שיער הסותמים את הנקבוביות.
ייתכן שתתפתו לנסות לסחוט את המוגלה מתוך הפצעונים. זכרו שסחיטת הפצעונים גורמת לרוב ליותר נפיחות ואדמוניות. למעשה פעולת הסחיטה דוחפת את הזיהום עמוק יותר לתוך העור.